ТЕХНИЧЕСКА СПЕЦИФИКАЦИЯ

**І. ПРЕДМЕТ НА ПОРЪЧКАТА**

„Ремонт и реконструкция на сграда на ПУ „Паисий Хилендарски” филиал „Любен Каравелов” гр. Кърджали“.

**ІІ. СЪЩЕСТВУВАЩО ПОЛОЖЕНИЕ**

Състоянието на конструктивните елементи на сградата като цяло е незадоволително, а в североизточния ъгъл е лошо. Сградата е построена през 1962 г. Конструкцията е монолитна, стоманобетонова, с носещи тухлени зидове. Има множество напуквания, провисвания и други недопустими дефекти по конструктивни елементи. Основната причини за това е фундирането в неподходящ почвен пласт, а именно водонаситени бентонитови глини. Разтварянето на пукнатини с особено големи размери се провокира от земетресение на 24.05.2014 г. с епицентър Егейско море.

**ІIІ. ОПИСАНИЕ НА СТРОИТЕЛНО – МОНТАЖНИТЕ РАБОТИ**

Съгласно одобрените строителни книжа се предвижда основен ремонт по източното и северното крило и реконструкция на източното крило на сградата. Поради големите повреди се налага демонтирането на североизточния ъгъл със застроена площ от 54 м2 на три етажа. Това налага и демонтаж и направа на нова дървена покривна конструкция. След отвеждането на подпочвените води в съществуващата градска канализация, направата на дренажната система, в сградата ще се извършат цялостни ремонтни дейности.

Предвижда се строително-ремонтните дейности да бъдат по следните части:

Част Геотехническа:

* Пилотни работи;

Част Архитектурна:

* Демонтаж на компрометирани зидове с много големи пукнатини, презиждане на такива със средно големи пукнатини и ремонтиране на тези с малки пукнатини;
* Направа на дървена покривна конструкция и покриването и с керемиди върху дървена обшивка и хидроизолационна мушама;
* Направа на топлоизоции по покрив;
* Направа на улуци и водосточни тръби от РVС;
* Облицовка на фасади с фасадни пана тип „Еталбонд“
* Направа на лека предпазна стоманена козирка;
* Външни и вътрешни вароциментови мазилки;
* Вътрешни гипсови шпакловки – ремонтни кърпежи и нови;
* Бояджийски работи;
* Демонтаж и монтаж на врати и прозорци от РVС;
* Монтаж на антипаник брави;
* Демонтаж и монтаж на подови настилки;
* Демонтаж и извозване на същ. котелна инсталация от сутерена;
* Превоз строителни отпадъци – 7 км

Част Конструктивна:

* Демонтаж на съществуващата дървена покривна конструкция и направата на нова такава по конструктивни чертежи;
* Направа на лека стоманена козирка по конструктивни чертежи;
* Изграждане на нови стоманобетонови шайби и осигуряване на съвместната им работа със съществуващата конструкция – кофражни, бетонови и армировъчни работи;
* Усилване на съществуваща стоманобетонна колона, чрез торкретиране;
* Почистване на пукнатини със сгъстен въздух с компресор;
* Обработка на пукнатини в бетонови конструктивни елементи със нисковискозни инжекционни смоли;

Част ВиК:

* Направа на дренаж, включваща ръчен и машинен изкоп, доставка и монтаж на дренажни тръби РVС ф200 на муфа, геотекстил;
* Обратна засипка по проектна документация и направа на 3 броя решетъчни шахти с чугунени капаци;
* Превоз земни маси – 7 км
* Направа на външна канализация, включваща рязане на същ. асфалтова настилка, земни работи ръчни и механизирани, доставка и монтаж на гофр РР тръби ф315 на муфени съединения, пясъчна възглавница, обратна засипка с пясък и пръст, уплътнена по действащите нормативи;
* Направа на дъждоприемна и ревизионна шахти;

Част Електрическа:

* Направа на вътрешна електрическа инсталация, съгласно проектната документация – ел. табла, захранващи линии, осветителни тела, контакти, ключове;
* направа на пожароизвеститетелна инсталаци;
* направа на мълниезащитна и заземителна инсталация, включително и измерване на защитното заземление
* изпитване на апаратурата, съгласно одобрената проектна документация

**ІV. ИЗИСКВАНИЯ КЪМ СТРОИТЕЛНО–МОНТАЖНИТЕ РАБОТИ**

Необходимите за цялостното изпълнение на СМР инструментариум, като механизация, инструменти материали , работна ръка следва да бъдат осигурени от Изпълнителя. Всички материали, които ще бъдат вложени трябва да са придружени със съответните сертификати за произход и качество, инструкция за употреба и декларация, удостоверяваща съответствието на всеки един от вложените строителни продукти със съществените изисквания към строежите, съгласно изискванията на Закона за техническите изисквания към продуктите и подзаконовите нормативни актове към него.

Всички строително–монтажни работи трябва да се изпълняват съобразно изискванията на ПИПСМР и фирмените технологии на фирмите производители.

Изпълнителят отговаря за изпълнението на СМР в съответствие с документацията за участие в обществената поръчка, основните изисквания за този вид СМР, нормите за извършване на СМР и мерките за безопасност при работа на строителната площадка.

Изпълнителят трябва да вземе всички мерки, за да осигури безопасността на извършваните от него СМР, съгласно законодателството на РБ и да носи пълната отговорност при евентуални злополуки.

Изпълнителят е задължен да изпълни възложените работи и да осигури работна ръка, материали, строителни съоръжения, заготовки, изделия и всичко необходимо за изпълнение на СМР.

Изпълнителят трябва точно и надлежно да изпълни договорените работи, съгласно утвърдената от Възложителя документация за участие, с качество, съответстващо на БДС или еквивалент. При възникнали грешки от страна на Изпълнителя, същият ги отстранява за своя сметка до удовлетворяване исканията на Възложителя и до приемане на работите от негова страна и от съответните държавни институции (контролни органи).

Строително–монтажните работи се отчитат периодично след извършването им и представяне на Акт - протокол образец №19.

**V. ИЗИСКВАНИЯ КЪМ УЧАСТНИЦИТЕ**

1. Участникът, в случай че бъде избран за изпълнител, се задължава да изпълни строително-монтажни работи по видове и обем, съгласно настоящата техническа спецификация и документацията за участие в обществената поръчка.

2. Изпълнението на строително-монтажните работи трябва да бъде съгласно изискванията на Правила и норми за извършване и приемане на СМР (ПИПСМР) и всички действащи към момента закони, подзаконови нормативни актове, наредби, правила, норми и нормативи за изпълнение на строителство.

**VI. ИЗИСКВАНИЯ КЪМ ТЕХНИЧЕСКИТЕ ХАРАКТЕРИСТИКИ НА СТРОИТЕЛНИТЕ ПРОДУКТИ, КОИТО ЩЕ БЪДАТ ВЛОЖЕНИ ПРИ ИЗПЪЛНЕНИЕ НА СМР**

**1.** Доставката на всички материали и оборудване, необходими за изпълнение на строително – монтажните работи по отделните части, съгласно одобрената документация за участие в обществена поръчка е задължение на Изпълнителя.

**2.** Всички материали, които ще бъдат вложени трябва да са придружени със съответните сертификати за произход и качество, инструкция за употреба и декларация, удостоверяваща съответствието на всеки един от вложените строителни продукти със съществените изисквания към строежите, съгласно изискванията на Закона за техническите изисквания към продуктите и подзаконовите нормативни актове към него.

**3.** Влаганите строителни материали и съоръжения трябва да отговарят на следните технически спецификации:

**а**. Български стандарти, с които се въвеждат европейски стандарти, или еквивалентни

(БДС EN);

**б.** Български стандарти или еквивалентни; (БДС );

**в.** Хармонизирани европейски стандарти, или еквивалентни( h EN);

**г.** Европейски технически одобрения (ETO), с или без ръководство или еквивалентни;

**д**. Общоприети технически спецификации

**е**. Български стандарти, с които се въвеждат международни стандарти или еквивалентни;

**4.** В случай, че технически спецификации по т. **а** и **б** не съществуват, строителните материали следва да съответстват на признати национални технически спецификации или еквивалентни.

**5.** При условие, че не са налице публикувани стандарти по т. **а** и т.**б**, се прилагат български технически одобрения, както и нормативните актове за проектиране, изпълнение и контрол на строежите или на отделни строителни и монтажни работи.

**VII. ИЗИСКВАНИЯ ОТНОСНО ОСИГУРЯВАНЕ НА БЕЗОПАСНИ И ЗДРАВОСЛОВНИ УСЛОВИЯ НА ТРУД. ПЛАН ЗА БЕЗОПАСНОСТ И ЗДРАВЕ**

Работите ще се извършват при изключително строго съблюдаване на техниката на безопасност и охрана на труда съгласно План за безопасност и здраве, както и всички изисквания по НАРЕДБА № 2 от 22 март 2004 г. за минималните изисквания за здравословни и безопасни условия на труд при извършване на строителни и монтажни работи *(обн., ДВ, бр. 37 от 2004 г.; попр., бр. 98 от 2004 г.)*

Преди започване на строително-монтажните работи, изпълнителят е длъжен да съгласува технологията на работа с органите по безопасност на труда. Всички работни места да бъдат обезопасени със съответните оградения, предпазни устройства и приспособления.

Не се разрешава на лица под 18 години да изпълняват строително-монтажни работи на височина над 5 м., посредством временни монтажни приспособления и непосредствено на елементи от конструкцията .

**VIIІ. НОРМАТИВНИ АКТОВЕ, КОИТО ЗАДЪЛЖИТЕЛНО СЛЕДВА ДА СЕ СПАЗВАТ ПРИ СТРОИТЕЛСТВОТО**

1. Закон за устройство на територията;
2. Наредба № 2 от 31.07.2003 г. за въвеждане в експлоатация на строежите в Република България и минимални гаранционни срокове за изпълнени строителни и монтажни работи, съоръжения и строителни обекти;
3. Наредба № 3 от 31.07.2003 г. за съставяне на актове и протоколи по време на строителството;
4. Наредба за условията и реда за задължително застраховане в проектирането и строителството;
5. Закон за техническите изисквания към продуктите;
6. Закон за здравословни и безопасни условия на труд;
7. Закон за управление на отпадъците;
8. Наредба №2 от 22.03.2004 г. за минималните изисквания за здравословни и безопасни условия на труд при извършване на строителни и монтажни работи;
9. Наредба № РД-07/8 от 20.12. 2008 г. за минималните изисквания за знаци и сигнали за безопасности/или здраве при работа;
10. Наредба №6 от 25.05.2004г. за осигуряване на здравословни и безопасни условия на труд при механично обработване на дървесина;
11. Наредба за строително-технически правила и норми за осигуряване на безопасност при пожар.
12. Наредба за съществените изисквания към строежите и оценяване съответствието на строителните продукти;